Varissuon alakoulun oppilaista lähes 90 prosenttia puhuu äidinkielenään muuta kuin suomea tai ruotsia. On luokkia, joissa ei ole yhtään suomenkielistä oppilasta. Lasten suomen kielen taidoissa onkin suuria puutteita, vaikka valtaosa vieraskielisistä oppilaista on syntynyt Suomessa ja he ovat olleet suomenkielisen varhaiskasvatuksen piirissä. Suurella osalla suomen kielen taso vastaa korkeintaan 2,5-vuotiaan suomea äidinkielenään puhuvan lapsen kielitaitoa.